**AJALUGU**

**9. klassi ainekava**

**Lähiajalugu**

**1. Õppe- ja kasvatuseesmärgid**

Õpilane:

1) tunneb huvi mineviku vastu;

2) tunneb oma kodukoha ajalugu, Eesti ajalugu, Euroopa ning maailma ajalugu ajastut kõige

enam iseloomustavate sündmuste, protsesside ja isikute kaudu;

3) väärtustab kultuurilist mitmekesisust ning oma rolli kultuuripärandi säilitajana ja edasikandjana ning määratleb end oma rahva liikmena;

4) leiab, üldistab, tõlgendab, kasutab ja hindab kriitiliselt ajalooteavet;

5) kasutab ajaloo põhimõisteid õiges kontekstis, eristab ajaloofakti tõlgendusest ja arvamusest, näeb ja sõnastab probleeme ning esitab neist lähtudes küsimusi ja pakub lahendusteid;

6) mõistab põhjuse-tagajärje, sarnasuse-erinevuse ja järjepidevuse olemust ning hindab allikate usaldusväärsust ajaloosündmusi ja -protsesse ning ajaloolist keskkonda analüüsides;

7) tunnustab inimeste, vaadete ja olukordade erinevusi, kujundab ning põhjendab oma arvamust, analüüsib ja hindab oma tegevust ning näeb ja korrigeerib oma eksimusi;

8) tunneb ja kasutab erinevaid õpivõtteid, tekstiliike ja teabeallikaid, väljendab oma teadmisi

ning oskusi suuliselt ja kirjalikult ning kasutab õppetegevuses IKT vahendeid.

**2. Õppesisu ja õpitulemused**

**2.1. Maailm kahe maailmasõja vahel 1918–1939** (25 tundi)

**Õpitulemused**

Õpilane:

1) näitab kaardil Esimese maailmasõja järel toimunud muutusi (Versailles’ süsteem);

2) toob esile rahvusvahelise olukorra teravnemise põhjusi 1930. aastail;

3) iseloomustab ning võrdleb demokraatlikku ja diktatuurset ühiskonda;

4) iseloomustab ning võrdleb Eesti Vabariigi arengut demokraatliku parlamentarismi aastail ja vaikival ajastul;

5) iseloomustab kultuuri arengut ja eluolu Eesti Vabariigis ning maailmas, nimetab uusi kultuurinähtusi ja tähtsamaid kultuurisaavutusi;

6) seletab ja kasutab kontekstis mõisteid *demokraatia*, *diktatuur*, *autoritarism*, *totalitarism*, *ideoloogia*, *fašism*, *kommunism*, *natsionaalsotsialism*, *repressioon*, *Rahvaste Liit*, *Versailles’ süsteem*, *vaikiv ajastu*, *parlamentarism*, *Tartu rahu*;

7) teab, kes olid Jossif Stalin, Benito Mussolini, Adolf Hitler, Franklin Delano Roosevelt, Konstantin Päts ja Jaan Tõnisson, ning iseloomustab nende tegevust.

**Õppesisu**

Rahvusvaheline olukord, Pariisi rahukonverents, poliitiline kaart pärast Esimest maailmasõda,

Rahvasteliidu tegevus ja mõju, sõjakollete kujunemine Aasias ja Euroopas.

Maailmamajandus, ülemaailmse majanduskriisi põhjused, olemus ja tagajärjed.

Demokraatia ja diktatuurid 1920.–1930. aastail, demokraatia ja diktatuuri põhijooned, demokraatia Ameerika Ühendriikide näitel, autoritarism Itaalia näitel, totalitarism NSV Liidu ja Saksamaa näitel.

Eesti Vabariik, Vabadussõda, Asutav Kogu, maareform ja põhiseadus, demokraatliku parlamentarismi aastad, vaikiv ajastu, majandus, kultuur ja eluolu, välispoliitika.

Kultuur ja eluolu kahe maailmasõja vahel, uued kultuurinähtused, teadus, tehnika areng, aatomiuuringud, auto ja lennuk, raadio, kino ja film, kirjandus ja kunst, uued propagandavahendid.

Süvendavad/laiendavad teemad (õpetaja valikul):

Rahvusvaheline olukord: Saksamaa taasrelvastumine; Berliin-Rooma telg; Antikominterni pakt; kodusõda Hispaanias.

Majanduskriisi mõju erinevatele riikidele.

Demokraatia ja diktatuurid: demokraatia laienemine; demokraatlikud ja mittedemokraatlikud liikumised; Demokraatia Suurbritannia ja Prantsusmaa näitel; diktatuuririikide vägivallapoliitika (näljahäda Ukrainas, repressioonid, rassipoliitika Saksamaal).

Eesti vabariik: 1. detsember 1924; Eesti Vabariigi poliitikud (K. Päts. J. Tõnisson, A. Larka, J. Laidoner, J. Poska); Eesti Vabariigi põhiseadused; Balti Liit.

Kultuur ja eluolu kahe maailmasõja vahel: mood, muusika, tants; kirjandus ja kunst; naine ja ühiskondlik elu; propaganda.

**Lõiming**

* **Õppeained**

Kirjandus: kirjeldused majanduskriisist

Kirjandus, muusika ja kunst: sõdadevaheline olustik; eestiaegne eluolu;

Geograafia: Euroopa ja maailma poliitiline kaart.

Reaalained ja loodusained– muutused igapäeva-elus.

* **Pädevused**
* suutlikkus mõista sõjaaegse ja sõjajärgse inimese eluviisi ja väärtushinnanguid, suuta mõista seoseid tänapäeva ja varemtoimunu vahel.
* suutlikkus näha probleeme, suutlikkus analüüsida põhjusi ja tagajärgi.
* osata mõista ühiskonnas kehtivaid norme ja väärtusi, suutlikkus analüüsida põhjusi ja tagajärgi, suuta mõista seoseid tänapäeva ja varemtoimunu vahel.
* oskus võrrelda erinevate ajastute väärtushinnanguid, osata neid aktsepteerida, mõista tehnoloogiliste komponentide osa ühiskonna arengus.
* **Läbivad teemad**
* *Ühiskonna jätkusuutlik areng;*
* *Tehnoloogia ja innovatsioon;*
* *Tervislik eluviis*

**2.2. Teine maailmasõda 1939–1945** (10 tundi)

**Õpitulemused**

Õpilane:

1) näitab kaardil Teise maailmasõja sõjategevust Idarindel, Läänerindel, Vaiksel ookeanil ja Põhja-Aafrikas ning muudatusi Teise maailmasõja järel;

2) iseloomustab, milline oli rahvusvaheline olukord Teise maailmasõja eel, ja toob esile Teise

maailmasõja puhkemise põhjusi;

3) selgitab MRP ja baaside lepingu tähtsust Eesti ajaloos;

4) iseloomustab Eesti Vabariigi iseseisvuse kaotamist;

5) teab, millal algas ja lõppes Teine maailmasõda, toob esile Teise maailmasõja tulemused ja tagajärjed;

6) teab, mis riigid tegutsesid koostöös Saksamaaga ning mis riikidest moodustus Hitlerivastane koalitsioon;

7) seletab ja kasutab kontekstis mõisteid *MRP*, *holokaust*, *küüditamine*, *baaside leping*, *okupatsioon*, *ÜRO*.

**Õppesisu**

Rahvusvaheline olukord. Lääneriikide järeleandmised Saksamaale. München. MRP.

Sõjategevuse üldiseloomustus, sõja algus ja lõpp, sõdivad pooled, rinded, holokaust, ÜRO

asutamine.

Eesti Teise maailmasõja ajal, baaside ajastu, iseseisvuse kaotamine, juuniküüditamine, sõjategevus Eesti territooriumil, Nõukogude ja Saksa okupatsioon.

Süvendavad/laiendavad teemad (õpetaja valikul):

Rahvusvaheline olukord: lepituspoliitika/rahustamispoliitika ja selle mõju. Anschluss.

Sõjategevus: Saksamaa ja NSV Liidu kallaletung Poolale. Katõn. Talvesõda; sõjategevus Euroopas ja NSV Liidu territooriumil; Saksamaa ja Jaapani kapituleerumine. Tuumarelva kasutamine USA poolt.

Hitleri-vastase koalitsiooni kujunemine: Atlandi Harta; Ühinenud Rahvaste deklaratsioon; Teherani, Jalta ja Potsdami konverentsid. F.D. Roosevelt, J.Stalin, W.Churchill.

Eesti Teise maailmasõja ajal: eestlased Saksa ja Nõukogude sõjaväes; soomepoisid; taasiseseisvumiskatse; massiline pagemine Eestist.

**Lõiming**

* **Õppeained**

Kirjandus: elulood.

Geograafia: Euroopa ja maailma poliitiline kaart.

* **Pädevused**
* suuta mõista seoseid tänapäeva ja varem-toimunu vahel;
* suutlikkus mõista sõjaaegse inimese eluviisi ja väärtushinnanguid;
* lugupidamine erinevate rahvaste traditsioonide vastu;
* suutlikkus analüüsida põhjusi ja tagajärgi.
* **Läbivad teemad**
* Ühiskonna jätkusuutlikkus
* Tehnoloogia ja innovatsioon

**2.3. Maailm pärast Teist maailmasõda 1945–2000** (35 tundi)

**Õpitulemused**

Õpilane:

1) iseloomustab külma sõja olemust ning toob esile selle avaldumise valdkonnad ja vormid;

2) näitab kaardil olulisemaid külma sõja aegseid kriisikoldeid ja muutusi maailma poliitilisel

kaardil 1990. aastail;

3) iseloomustab tööstusriikide arengut USA ja Saksamaa Liitvabariigi näitel;

4) iseloomustab kommunistlikku ühiskonda NSV Liidu näitel ning Eesti arengut NSV Liidu

koosseisus;

5) toob esile kommunistliku süsteemi kokkuvarisemise põhjused ja tagajärjed;

6) analüüsib Eesti iseseisvuse taastamist ja Eesti Vabariigi arengut;

7) iseloomustab kultuuri ja eluolu 20. sajandil;

8) seletab ja kasutab kontekstis mõisteid *perestroika*, *glasnost*, *külm sõda*, *kriisikolle*, *kollektiviseerimine*, *industrialiseerimine*, *plaanimajandus*, *massirepressioon*, *Atlandi Harta*, *Euroopa Liit*, *NATO*, *Balti kett*, *laulev revolutsioon*;

9) teab, kes olid Mihhail Gorbatšov, Boris Jeltsin, Arnold Rüütel, Lennart Meri, Edgar Savisaar ja Mart Laar, ning iseloomustab nende tegevust.

**Õppesisu**

Külm sõda, külma sõja põhijooned ja avaldumisvormid, kriisid ja sõjad.

Läänemaailm USA ja Saksamaa Liitvabariigi näitel. USA ühiskond, sisepoliitika, ühiskondlikud liikumised, välispoliitika. Saksamaa Liitvabariigi majanduse areng, Ida- ja Lääne-Saksamaa suhted.

Kommunistlikud riigid, kommunistliku süsteemi teke. NSV Liit, stalinism, sula, stagnatsioon.

Eesti Nõukogude okupatsiooni all, piiride muutumine, repressioonid, kollektiviseerimine, industrialiseerimine, poliitiline juhtimine, kultuur ja eluolu.

Kommunistliku süsteemi lagunemine, *perestroika* ja *glasnost*, Mihhail Gorbatšov, Boris Jeltsin, Saksamaa ühinemine.

Eesti Vabariigi iseseisvuse taastamine. Laulev revolutsioon, Balti kett, põhiseadusliku korra taastamine.

Maailm alates 1990. aastaist, üldülevaade, Euroopa Liidu laienemine, NATO laienemine, uued vastasseisud.

Kultuur ja eluolu 20. sajandi teisel poolel. Teaduse ja tehnika areng, aatomiuuringud, infotehnoloogia, massikultuur, naine ja ühiskondlik elu, muutused mentaliteedis.

Süvendavad/laiendavad teemad (õpetaja valikul):

Külm sõda: NATO moodustamine; Korea sõda; 1956. aasta ülestõus Ungaris; Praha kevad 1968. Aastal; Suessi kriis, Berliini kriis; pingelõdvendus.

Koloniaalsüsteemi lagunemine: uute sõltumatute riikide tekkimine; Iseseisvumisjärgsed arengud ja probleemid.

Läänemaailm: J. Kennedy, R. Reagan; Vietnami sõja mõju; K. Adenauer, W. Brandt; Uus idapoliitika; sotsiaalne turumajandus; Euroopa Ühenduse rajamine, laienemine ja areng.

Kommunistlikud riigid: kommunistlike riikide poliitika ja majanduse iseloomulikud jooned; VLO, VMN; Sotsialismimaad Euroopas; “Solidaarsus” Poolas.

Hiina RV: Mao Zedong, kommunistlikud ümberkujundused; HRV välissuhted; liberaliseerimine, Deng Xiaoping.

Eesito nõukogude okupatsiooni ajal: EKP KK VIII pleenum; Vastupanuliikumine; Välis-Eesti.

Kommunistliku süsteemi lagunemine: riigipöördekatse NSV Liidus; VLO ja VMNi lagunemine; Berliini müüri langemine; Läti ja Leedu taasiseseisvumine.

Eesti vabariigi iseseisvuse taastamine: fosforiidikampaania; IME; Eesti Muinsuskaitse Selts; Rahvarinde moodustamine; suveräänsusdeklaratsioon; EV kodanike komiteede liikumine; Põhiseaduse Assamblee moodustamine; rahareform; võõrvägede väljaviimine.

Maailm 1990. Aastail: RO ülesanded ja põhitegevus kaasaegses maailmas; maailmamajandus pärast II maailmasõda; Rahvusvaheline Valuutafond, Maailmapank.

Kultuur ja eluolu 20. sajandi teisel poolel: globaalprobleemid, kirjandus ja kunst; kino ja film; muusika; mood; tants.

**Lõiming**

* **Õppeained**

Kirjandus: inimene sõjas, valikute ees; elulood

Kirjandus, muusika, kunst: eluolu; ühislaulud.

Geograafia: Euroopa ja maailma poliitiline kaart

Reaalained ja loodusained: muutused igapäeva-elus

* **Pädevused**
* suutlikkus mõista erinevate keskkondade reegleid,
* suutlikkus analüüsida põhjusi ja tagajärgi;
* suuta mõista seoseid tänapäeva ja varemtoimunu vahel;
* suutlikkus näha probleeme;
* suutlikkus teha koostööd;
* lugupidamine erinevate rahvaste traditsioonide vastu;
* oskus võrrelda erinevate ajastute väärtushinnanguid, osata neid aktsepteerida;
* mõista tehnoloogiliste komponentide osa ühiskonna arengus;
* osata rakendada teavet õppetöös.
* **Läbivad teemad**
* *Ühiskonna jätkusuutlikkus;*
* *Kultuuriline identiteet;*
* *Tehnoloogia ja innovatsioon;*
* *Väärtused ja kõlblus;*
* *Tervislik eluviis*

**Põhikooli lõpetaja:**

1) iseloomustab ajaloo põhietappe näidete kaudu;

2) mõistab eri ajastute kultuuripanust ning iseloomustab tähtsamaid ajaloosündmusi, isikuid

ja kultuurinähtusi;

3) võrdleb ajaloosündmusi ja -nähtusi, leiab sarnasusi ja erinevusi, toob esile põhjusi ja tagajärgi, arutleb märksõnade/küsimuste toel, kujundab oma seisukoha ning põhjendab seda nii suuliselt kui ka kirjalikult;

4) teab Eesti ühiskonna arengujärke ja tähtsamaid ajaloosündmusi, seostab kodukoha, Eesti ja

Euroopa ajalugu maailma ajalooga ning saab aru, et ajaloosündmusi võib tõlgendada mitmeti;

5) töötab mitmesuguste ajalooallikatega, kommenteerib ja hindab neid kriitiliselt;

6) otsib, analüüsib ja kasutab ajalooinfot, koostab kava ja mõistekaarti, ajalooreferaati ja lühiuurimust, esitleb seda suuliselt ja kirjalikult ning IKT vahendeid kasutades;

7) töötab kaardiga ja koostab lihtsamaid skeeme;

8) asetab end minevikus elanud inimese olukorda.

**4. Õppetegevus**

Õppeprotsessi läbiviimisel on väga oluline õppetegevuste eakohane organiseerimine, varem omandatuga arvestamine. Tähtis on, et õpilastel ei kaoks huvi ajaloo õppimise vastu.

Töötatakse individuaalselt, paaris ja rühmas. Kasutatakse erinevaid õppemeetodeid, sh aktiivõpet: vestlus, diskussioon, väitlused, projektõpe, loovülesande, kava, ajajoone, skeemi ja plaani, õpimapi koostamine, rolli- ja otsustusmängud, praktilised ja uurimistööd (nt töö allikate ja kaardiga, töölehe ja kontuurkaardi täitmine, arutluse kirjutamine, infootsing teabeallikatest ja infoanalüüs), tegevuspõhine õpe (nt dramatiseeringud, mudelite ja makettide valmistamine); õppekäigud ja muuseumikülastused.

Kaardi alusel õpitakse tundma, mis territoriaalsed muutused toimusid Versailles` rahulepingu järel: Saksamaa piirid, impeeriumide lagunemine, iseseisvunud riigid. Võrreldakse kaardiga enne Esimest maailmasõda. Samuti õpitakse kaardi alusel tundma muutusi Teise maailmasõja järel: Saksamaa piirid, Saksamaa lõhestamine, iseseisvate riikide kadumine, tähtsamad rinded ja lahingud, MRP mõjusfäärid. Võrreldakse kaardiga enne Teist maailmasõda.

Õpitakse tundma rahvusvahelise elu sündmusi, erinevate riikide välispoliitilisi taotlusi, analüüsitakse Versailles` süsteemi mõju, ülemaailmse majanduskriisi mõju, tehakse järeldusi, miks rahvusvaheline olukord teravnes. Iseloomustatakse ja võrreldakse demokraatiat ja diktatuuri. Analüüsitakse diktatuuri eri vormide sarnasusi ja erinevusi. Õpitakse tundma Teise maailmasõja eelset rahvusvahelist olukorda ja riikidevahelisi suhteid, välja tooma Teise maailmasõja põhjusi.

Analüüsitakse allikaid, sh dokumente ja õpitakse tundma baaside lepingu ja MRP lisaprotokollide sisu ning olukorda, milles lepingud sõlmiti, tehakse dokumentidele tuginedes järeldusi ja antakse hinnanguid. Õpitakse tundma sündmuste kronoloogiat Eestis ja sündmuste seotust rahvusvahelise olukorraga. Analüüsitakse Eesti Vabariigi võimalusi ja valikuid Teise maailmasõja eel ja ajal.

Õpitakse tundma ajalooliste isikute elu ja tegevust. Suunatakse õpilasi ise informatsiooni otsima, erinevaid infokanaleid kasutama. Õpitakse tundma Eesti Vabariigi ajaloo põhisisu ja arengu põhijooni. Õpitakse tundma üldisi muudatusi nii maailma kui eesti kultuuri arengus. Õpilased koostavad esitlusi individuaalselt või rühmatöö tutvustamiseks IKT vahendeid kasutades.

Ajalooalane uurimustöö võib olla elusolevate vanema põlvkonna esindajate või sugulaste elukäigu uurimine, seoste loomine õpitud lähiajaloo, pereloo ja kodukoha ajaloo vahel.

**5. Hindamine**

Õpitulemuste kontrollimise ja hindamise vormid peaksid olema mitmekesised, sisaldama suulist ja kirjalikku küsitlust, tööd kaartide, dokumentide, allikmaterjali ja piltidega, referaadi ja uurimistöö koostamist, loovtööd ning arutluse kirjutamist. Allikaanalüüsi puhul hinnatakse allikast olulise info leidmist, selle hindamist ja võrdlemist, katkendi põhjal vastamist, kommenteerimist ning usaldusväärsuse üle otsustamist. Üksikfaktide tundmisele tuleb eelistada olulisemate ajaloosündmuste ja nähtuste analüüsi nõudvaid ülesandeid. Pildi-või fotoülesande puhul hinnatakse äratundmist, ajaloolise kontekstiga seostamist, iseloomustamist.

Arutluse puhul hinnatakse vastavust teemale, ajastu ja teemakohaste faktide tundmist, analüüsi, võrdlemise ja seoste loomise oskust ning isikliku suhtumise väljendamist põhjendatud hinnangute kaudu.

Kolmandas kooliastmes sobivad kontrolliks ja hindamiseks nii avatud kui ka etteantud vastusega ülesanded. Avatud vastusega ülesanded: jutukese, arutluse kirjutamine märksõnade abil, kava koostamine; kaardi, pildi, allika analüüs; näidete esitamine olukorra, perioodi, sündmuse kirjeldamiseks ja iseloomustamiseks, oma valiku ja seisukoha põhjendamine, mõistete selgitamine. Etteantud vastusega ülesanded: järjestamine ajaliselt varasemast sündmusest alates, valikvastustega ülesanded – etteantud tunnuste klassifitseerimine. Muude ülesannetega kontrollitakse, kas õpilane on omandanud ajaloo kronoloogilised piirid, teab ja iseloomustab tähtsamaid ajaloosündmusi, isikuid, kultuurinähtusi ja –panust; seob Eesti ajaloo sündmusi kodukoha, naabermaade, Euroopa ja maailma ajalooga; leiab ajaloosündmuste ja –nähtuste sarnasusi ja erinevusi, põhjuseid ja tagajärgi; saab aru, et ajaloosündmusi võib mitmeti tõlgendada; kujundab oma seisukohta ja põhjendab seda, annab hinnangut; asetab end minevikus elanud inimese olukorda.

Kirjaliku arutluse hindamisel on soovitav aluseks võtta 15-palline skaala. Hinnatakse arutluse vastavust teemale, ajastu ja teemakohaste faktide tundmist, analüüsi, võrdlemise ja seoste loomise oskust ning isikliku suhtumise väljendamist põhjendatud hinnangute kaudu.

**Näidis hindeskaala 15 punkti**

Töö struktuur (2 punkti)

0 – töö ei ole struktureeritud, esitatud on ainult teemaarendus;

1 – töö on struktureeritud, kuid ülesehitus ei ole loogiline: puudub sissejuhatus või kokkuvõte;

2 – töö ülesehitus on tervik (sissejuhatus, teemaarendus, kokkuvõte).

Teema avamine ja analüüs (4 punkti)

0 – töö ei ole teemakohane, tekstis esitatu on seostamata või on alla nõutava pikkuse;

1 – töö vastab teemale, kuid on lihtsakoeline jutustus;

2 – teema on avatud pealiskaudselt ja ühekülgselt, põhineb valdavalt näidetel;

3 – teema on avatud piisavalt, töö on kirjeldav-jutustav;

4 – teema on avatud põhjalikult, analüüs põhineb võrdlusel, põhjus-tagajärg seostel.

Ajastu tundmine, orienteerumine ajas (2 punkti)

0 – õpilane asetab sündmused valesse ajajärku;

1 – õpilane orienteerub ajastus, ajab segamini sündmuste toimumise järjekorra või toob sisse mõned käsitletavas ajas mitte toimunud sündmused;

2 – õpilane orienteerub ajas adekvaatselt.

Faktid (3 punkti)

0 – töös on rasked faktivead, näiteid/fakte pole esitatud;

1 – faktid pole teemaga seotud, töös on mõned kergemad faktivead;

2 – esitatud on üksikud teemaga seostatud faktid;

3 – fakte on esitatud piisavalt.

Järeldused ja hinnangud (2 punkti)

0 – järeldused ja hinnangud puuduvad, ei ole teema- või asjakohased;

1 – kirjutajal on oma seisukoht, kuid seda ei ole põhjendatud;

2 – kirjutajal on oma seisukoht, mis on argumentide ja näidetega põhjendatud.

Õigekiri ja stiil (2 punkti)

0 – teksti sõnastus ja õigekiri on puudulik, esinevad tõsised kirjavead;

1 – esineb üksikuid sõnastus- ja õigekirjavigu;

2 – teksti sõnastus ja õigekiri on korrektsed.

###### 6. Õpikeskkond

* Ajaloo atlase, kontuurkaardid, seinakaardid, skeemid ja tabelid;
* Illustratiivne pildimaterjal, fotod, kroonikafilmid, näiteks filmid „Detsembrikuumus“, „Nimed marmortahvlil“;
* EV põhiseadused, dokumendikogumikud (nt Asutava Kogu dokumendid), allikakogumikud, nt Baltimaade ajaloo lugemik. Avita. 2002; Eesti ajaloo pöördepunktid. Dokumente ja materjale vene õppekeelega gümnaasiumile. Kirjastus Argo. 2008;
* Ajalooõpetaja käsiraamatud, nt Tagasivaade minevikku, erinevad vaatenurgad. Zvaigsne. 2000; Ajalugu ei ole ainult minevik, minevik ei ole veel ajalugu. EAS.2004; Holokaust, õppematerjal. EAS. 2007; Kommunistlike režiimide kuritegudest, õppematerjal. OÜ Infotrükk. 2009;
* Elulooraamatud, teemakirjandus, ajalooalane ilukirjandus;
* Digitaliseeritud ajalehed ([www.dea.ee](http://www.dea.ee));
* ERR saadete arhiiv (<http://etv.err.ee/arhiiv.php>)
* dokumentaalsarjad nt „Tuulepealne maa“, „Eesti aja lood“;
* IKT–põhised õppematerjalid: interaktiivsed töölehed, nt [www.koolielu.ee](http://www.koolielu.ee) ja [www.miksike.ee](http://www.miksike.ee) materjalid;
* Muuseum ja ajalooline keskkond.